Document ID: 32008R0124

UREDBA KOMISIJE (ES) št. 124/2008
z dne 12. februarja 2008
o odstopanju od Uredbe (ES) št. 1535/2003 kar zadeva rok dostave za hruške za tržno leto 2007/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo in zlasti člena 6 Uredbe (1),
ob upoštevanju naslednjega:
(1)
Shema pomoči, ki jo določa Uredba (ES) št. 2201/96, je bila razveljavljena s 1. januarjem 2008 z Uredbo Sveta (ES) št. 1182/2007 (2) o določitvi posebnih pravil za sektor sadja in zelenjave. Vendar se ta shema pomoči uporablja za tržno leto 2007/2008 za vsak zadevni proizvod na podlagi člena 55(1) Uredbe (ES) št. 1182/2007.
(2)
Člen 3(2)(c) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za predelano sadje in zelenjavo (3) predvideva, da se pomoč za hruške dodeli samo za tiste hruške, ki so dostavljene predelovalni industriji med 15. julijem in 15. decembrom.
(3)
Zaradi stavke prevoznikov, ki je med zelo intenzivnim dostavnim obdobjem prekinila dostavo predelovalni industriji, so bila v decembru 2007 prizadeta italijanska pridelovalna območja. Posledica tega je bila, da so pridelovalci rabili več časa za celotno dostavo, kar je privedlo do zamud pri dostavah.
(4)
Da pridelovalci zaradi teh okoliščin ne bi bili oškodovani, je treba izjemoma in samo za tržno leto 2007/2008 določiti odstopanje od datumov iz člena 3(2)(c) Uredbe (ES) št. 1535/2003.
(5)
Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od člena 3(2)(c) Uredbe (ES) št. 1535/2003 in samo za tržno leto 2007/2008 se odobri pomoč za hruške, dostavljene predelovalni industriji med 15. julijem 2007 in 15. januarjem 2008.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. februarja 2008

Labels: 3
17
1
5